Diari Oficial de la Generalitat Valenciana


Sumari del DOGV 3035, del 15-07-1997 (1997/8026)

ACORD de 22 d'abril de 1997, de la Comissió Territorial d'Urbanisme de València, sobre la modificació núm. 4 sòl no urbanitzable del PGOU de Monserrat.
-------------------------------------------------------------------------------------------------------------------------------------------------------

### Dades del document

Número de DOGV
:   3035

Data del DOGV
:   15-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8026


Data del document
:   22-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 22 d'abril de 1997, de la Comissió Territorial d'Urbanisme de València, sobre la modificació núm. 4 sòl no urbanitzable del PGOU de Monserrat.  
La Comissió Territorial d'Urbanisme de València, en sessió de 22 d'abril de 1997, va adoptar el següent acord:  
Vist l'expedient tramés per l'Ajuntament de Monserrat sobre la modificació núm. 4 sòl no urbanitzable del PGOU, i de conformitat amb els següents:  
Antecedents de fet  
Primer  
L'expedient va ser aprovat inicialment el 19 de desembre de 1996 i, després del pertinent període d'informació pública, es va aprovar provisionalment el 6 de març de 1997.  
Segon  
El projecte consta de memòria informativa i expedient administratiu, i aquesta es considera suficient, per la qual cosa compleix l'article 27 de la Llei Reguladora de l'Activitat Urbanística.  
Tercer  
Monserrat té Pla General d'Ordenació Urbana, aprovat definitivament per la Comissió Territorial d'Urbanisme en sessió de 16 de febrer de 1994.  
Quart  
La Comissió Informativa de la Comissió Territorial d'Urbanisme de València, en sessió de 17 d'abril de 1997, va emetre un informe sobre el projecte que ens ocupa, i es compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'expedient ha sigut tramés en triple versió, degudament diligenciat, està complet i s'ha tramitat de conformitat amb l'article 38 de la LRAU.  
Segon  
L'objecte d'aquesta modificació és el canvi del text de l'article 7.4, apartat a, punt 4 de les normes urbanístiques.  
El canvi afecta el sòl no urbanitzable comú, i s'hi pretén reduir la dimensió de la parcel·la mínima apta per a albergar les activitats subjectes a la declaració prèvia d'interés comunitari. La parcel·la mínima per a aquestes activitats passarà a mesurar 3.000 m2 en lloc dels 20.000 m2 actualment vigents.  
El canvi es justifica en el fet que des de l'aprovació del pla s'ha comprovat que aquest paràmetre era molt restrictiu per a la ubicació d'aquest tipus d'activitats.  
El text del citat precepte queda com segueix:  
4. Activitats subjectes a la declaració prèvia d'interés comunitari: es permetran edificacions, usos i aprofitaments sotmesos a la declaració prèvia del seu interés comunitari, la finalitat i les característiques del qual justifiquen la impossibilitat o inconveniència de la seua ubicació en uns altres sòls més aptes. La seua regulació i el procediment (bé siga ordinari o extraordinari) s'atindrà a la Llei del Sòl no Urbanitzable, capítol IV.  
La parcel·la mínima per a aquestes edificacions o instal·lacions serà de 3.000 m2 i l'edificabilitat màxima de 0.02 m2/m2 l'alçada màxima total serà de 12 m i la separació a límits de 15 m.  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva dels plans generals, i de les seues modificacions, de municipis menors de 50.000 habitants, de conformitat amb l'article 38.3 de la Llei Reguladora de l'Activitat Urbanística, en relació amb l'article 10.a per remissió de l'article 9.1 els dos del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha dit, la Comissió Territorial d'Urbanisme de València acorda aprovar definitivament la modificació núm. 4 del Pla General de Monserrat.  
I l'Ajuntament de Monserrat haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de aquesta publicació.  
Tot això sense perjudici que es puga presentar qualsevol altre recurs que s'estime oportú.  
València, 22 d'abril de 1997.- El secretari de la Comissió Territorial d'Urbanisme: José Manuel Palau Navarro.